డెన్మార్క్ -భారత సంబంధాలు

"డెన్మార్క్ -భారత సంబంధాలు ** (ఇండో–డానిష్ సంబంధాలు అని కూడా పిలుస్తారు) అనేవి డెన్మార్క్ దేశం, భారత్ దేశం మధ్య ఉన్న ద్వైపాక్షిక సంబంధాలు.  డెన్మార్క్ న్యూఢిల్లీలో తన రాయబార కార్యాలయాన్ని కొనసాగిస్తోంది. భారత్ కోపెన్‌హేగన్‌లో రాయబార కార్యాలయాన్ని నిర్వహిస్తోంది.ఇటీవలి గణాంకాల ప్రకారం డెన్మార్క్‌లో సుమారు 21,000 మంది ప్రవాస భారతీయులు నివసిస్తున్నారు. 

## చరిత్ర-
దక్షిణ భారతదేశంలోని తమిళనాడు రాష్ట్రంలో ఉన్న ట్రాంక్వేబార్ అనే పట్టణం 1620 నుంచి 1845 వరకు భారత్‌లో డానిష్ వలసగా ఉండేది. డానిష్ భాషలో దీనిని ట్రాంకెబార్ లేదా ట్రాంక్వేబార్ అని పిలుస్తారు. ఈ పేరు తమిళ పదమైన తరంగంబాడి నుంచి వచ్చింది. దాని అర్థం “పాడే అలల స్థలం”. 1845లో ట్రాంక్వేబార్, ప్రధాన భారతభూభాగంలోని ఇతర డానిష్ కాలనీలతో కలిసి, ముఖ్యంగా సీరాంపూర్‌తో కలిసి బ్రిటన్‌కు విక్రయించబడింది. నికోబార్ దీవులు కూడా డెన్మార్క్ వలసలుగా ఉండేవి. 1868లో అవి బ్రిటిష్ పాలనకు అప్పగించబడ్డాయి.

1947లో భారత స్వాతంత్రము  వచ్చిన  తర్వాత, 1957లో భారత ప్రధాని పండిట్ జవహర్‌లాల్ నెహ్రూ డెన్మార్క్‌ను సందర్శించారు. ఈ పర్యటనతో రెండు దేశాల మధ్య స్నేహపూర్వక సంబంధాలకు బలమైన పునాది పడింది. రాజకీయ, ఆర్థిక, విద్యా, పరిశోధనా రంగాలలో సహకారం ఆధారంగా ఈ సంబంధాలు కొనసాగుతున్నాయి. రెండు దేశాల మధ్య ఉన్నత స్థాయి పర్యటనలు క్రమం తప్పకుండా జరుగుతున్నాయి.

## పర్యటనలు
డెన్మార్క్ మాజీ ప్రధాని ఆండర్స్ ఫోగ్ రాస్ముసెన్ పెద్ద వ్యాపార ప్రతినిధి బృందంతో కలిసి 2008 ఫిబ్రవరి 4 నుంచి 8 వరకు భారత్‌ను అధికారికంగా సందర్శించారు. ఆయన బెంగళూరులో ఇన్ఫోసిస్, బయోకాన్, ఐఐఎం బెంగళూరు సంస్థలను సందర్శించారు. [ఆగ్రా కు కూడా వెళ్లారు. ఈ సందర్భంగా ‘ఇండియా యాక్షన్ ప్లాన్’ను ప్రారంభించారు. ఇందులో రాజకీయ సంభాషణలు  బలోపేతం, [వాణిజ్యం|వాణిజ్యం, పెట్టుబడులు, శాస్త్ర సాంకేతిక పరిశోధనలు, శక్తి, వాతావరణం, పర్యావరణం, సంస్కృతి, విద్య, విద్యార్థుల మార్పిడి, తాత్కాలికంగా నైపుణ్య కార్మికులను డెన్మార్క్‌కు ఆకర్షించడం వంటి అంశాలు ఉన్నాయి. ద్వైపాక్షిక సంయుక్త సహకార కమిషన్ ఏర్పాటు కు జరిగిన  ఒప్పందం  పై సంతకాలు చేసుకున్నారు. .

డెన్మార్క్ ప్రధాని 'మెట్టే ఫ్రెడరిక్‌సెన్'  2021లో మూడు రోజుల అధికారిక పర్యటనకు భారత్ వచ్చారు. ఆమె ప్రధాని నరేంద్ర మోదీతో ద్వైపాక్షిక చర్చలు జరిపారు. తాజ్‌మహల్‌ను సందర్శించారు. 2021 అక్టోబర్ 9 నుంచి 11 వరకు ఆమె మరోసారి అధికారికంగా భారత్‌ను సందర్శించారు. కోవిడ్ మహమ్మారి తరువాత భారత్‌కు వచ్చిన తొలి ప్రభుత్వాధినేత పర్యటన ఇదే. రెండు ప్రధానుల మధ్య చర్చలు స్నేహపూర్వక వాతావరణంలో జరిగాయి. 2020 సెప్టెంబరులో వర్చువల్ సమ్మిట్‌లో ప్రారంభమైనహరిత దీర్ఘ కా లిక భాగస్వామ్య  పురోగతిని ఇరు దేశాలు సమీకశిచరు.సమీక్షించారు. ఆగ్రా, 'గార్వీ గుజరాత్' భవన్‌లను ఆమె సందర్శించారు. వాతావరణ మార్పును ఎదుర్కొనేందుకు సమీప సహకారం అవసరమని ఆమె ప్రత్యేక ప్రసంగంలో పేర్కొన్నారు. 

## పురూలియా కేసు
2012 జూలైలో పురులియా ఆయుధాల పడవేత కేసులో ప్రధాన నిందితుడు కిమ్ డేవీ అలియాస్ నీల్స్ హోల్క్‌ను భారత్‌కు అప్పగించేందుకు డెన్మార్క్ కోర్టులు నిరాకరించాయి. ఈ నిర్ణయంపై డెన్మార్క్ సుప్రీంకోర్టులో అప్పీల్ చేయడానికి ఆ దేశ ప్రభుత్వం ముందుకు రాకపోవడంతో భారత్ తన దౌత్య సంబంధాలను తగ్గించాలని నిర్ణయించింది. భారత ప్రభుత్వ అభ్యర్థనలను పట్టించుకోకపోవడంపై అసంతృప్తితో, ప్రతీకార చర్యగా  భారత్ ఒక సర్క్యులర్ జారీ చేసింది.  దాని  ప్రకారం భారతదేశంలో ఉన్న డానిష్ దౌత్యవేత్తలతో ఉన్నతాధికారులను  సమావేశాలు నిర్వహించవద్దని ఆదేశించింది.

## పెట్టుబడులు

భారత్‌లో విదేశీ పెట్టుబడిదారుల జాబితాలో డెన్మార్క్ 26వ స్థానంలో ఉంది. 2008లో డెన్మార్క్ నుంచి భారత్‌కు 57 మిలియన్ అమెరికన్ డాలర్ల ప్రత్యక్ష పెట్టుబడులు వచ్చాయి. 2009లో అవి 75 మిలియన్ డాలర్లకు చేరాయ

## ఒప్పందాలు
భారత్–డెన్మార్క్ మధ్య కుదిరిన ముఖ్య ద్వైపాక్షిక ఒప్పందాలు:

* సాంకేతిక సహకార ఒప్పందం – 1970 • 

* కర్ణాటకలోని తాడ్రిలో సమగ్ర మత్స్య ప్రాజెక్టు ఒప్పందం – 1981 • 
* ద్వైపాక్షిక పెట్టుబడి ప్రోత్సాహక, రక్షణ ఒప్పందం – 1995 • 
* ద్వంద్వ పన్ను నివారణ ప్రోటోకాల్ – 1995 • 
* కాన్ఫెడరేషన్  ఆఫ్ ఇండియన్ ఇండస్ట్రీస్ ,   డానిష్ ఇండస్ట్రీస్ సమాఖ్య మధ్య సహకార అవగాహన – 1995 •
* విదేశాంగ కార్యాలయ సంప్రదింపుల ప్రోటోకాల్ – 1995 •
* ఎఫ్‌ఐసీసీఐ, డానిష్ ఇండస్ట్రీ మధ్య జాయింట్ బిజినెస్ కౌన్సిల్ ఒప్పందం – 2002 •
* బయోటెక్నాలజీ సహకార అవగాహన – 2004 • 
* క్లీన్ డెవలప్‌మెంట్ మెకానిజం అవగాహన – 2008 •
* పర్యావరణ రంగ సహకార అవగాహన – 2009 • 
* లేబర్ మొబిలిటీ పార్ట్‌నర్‌షిప్ అవగాహన – 2009 • 
* సామాజిక భద్రత ఒప్పందం – 2010

## ఇవి కూడా చూడండి

* అల్బేనియా -భారత్ సంబంధాలు

## బాహ్య లింకులు
డెన్మార్క్ పోర్టల్ 

డెన్మార్క్ అధికారిక ఇండియా పోర్టల్

భారత దౌత్య కార్యలయం, కోపెనహాగన్ 

## మూలాలు

వర్గం:భారతదేశ విదేశీ సంబంధాలు